JohanHeinsen/ENO huggingface dataset:
Lolland-Falsters Stifts-Tidende, 1847-11-24
(Corresp.) Kjøbenhavn, den 20de Novbr. Vi have i denne Tid havt et Besøg af Hunner, – thi derfor ansee jo Ungarerne eller Magvarerne sig, – men disse moderne Hunner vare meget fredelige Folk; det var et Selskab af 12 Sangere, som siden Saisonens Begyndelse have givet Vocal concerter i Casino og i denne Uge have forladt os, for at gaae til London, hvor de ere engagerede. Særdeles fremragende Stemmer havde de ikke, men der vare flere smukke Stemmer iblandt dem, og de vare Alle til en beundringsværdig Grad indøvede og sammenøvede; deres Repertoire. syntes ikke at være stort, men hvad de gav blev udmærket udført. Deres fleste Numere vare ungarske Folkesange, dog gave de ogsaa et Par danske Sange, som: "Flyv, Fugl, flyv og Tovelille, hvilke altsaa maae have været indstuderede her, men intet Numer blev modtaget med mere Enthusiasme af Publicum, end "Lützows wilde Jagd" og det fortjente det ogsaa; Udførelsen var mesterlig, og det Eneste, hvad der maaskee kunde udsættes derpaa, var, at Tempoet var vel hurtigt. Sangnumerne bleve udførte i en Slags sort Uniform, sorte Snorfrakker, sorte Beenklæder og hvide Veste, men deres seeniske Fremstillinger, hvoraf de gave nogle, udførtes i ungarsk Nationaldragt. "Aftenbladet anbefalede disse Magvarer til de kjøbenhavnske Damers Opmærksomhed paa Grund af deres Skjønhed, men deres Figurer havde intet Udmærket, deres Holdning var temmelig stiv, og om deres Ansigtsform er det vanskeligt at have nogen Mening, da hele Underansigtet var overgroet med Skjæg, Noget, som jo nu er moderne, og vel kan give et martialsk Udseende, men neppe kan kaldes skjønt, da Ansigtsformen derved skjules, saa at der ikke bliver Andet end Næse og Øine tilbage.
Lolland-Falsters Stifts-Tidende, 1847-11-24
Jstedetfor det lumbyeske Selskab, med hvilket Bestyrelsen for Casino ikke kunde blive enig, har Bestyrelsen, ved Hr. Agent Carstensen for denne Saison ladet engagere et Selskab af 27 tydske Musici, under Anførsel af Capelmester Harpf, til at give Concerter i Casino. Der er det Mærkelige ved dette Selskab, at dets Medlemmer, paa nogle faa Undtagelser nær – Trompet- og Basunblæserne, hvortil der maa haves Folk med kraftige Lunger, ere puur unge Mennesker, neppe meere end en Snees Aar, ja Enkelte synes endog endnu at være i Drengealderen. Dette er sagt uden mindste Forkleinelse for Selskabet, hvis Præstationer tvertimod ere meget respectable, og ingenlunde lade det lumbyeske Selskab savnes, Hr. Harpf er ligeledes et ganske ungt Menneske, efter Sigende 22 Aar; det er en dygtig Anfører og Solospiller med megen Anstand og smukke Bevægelser, hvad der er af Vigtighed for en Mand, der skal træde offentlig frem, og det gjor ham megen Ære, at han i saa ung en Alder allerede har kunne opsvinge sig til Anfører.
Lolland-Falsters Stifts-Tidende, 1847-11-24
Det lumbyeske Selskab er engageret af Hr. Volkmar Busch, der har leiet Hippodromet til deri at give Concerter. Man skulde neppe troe, at det kunde betale sig, da her er Adgang nok til at høre god Musik; men hidtil har Besøget dog være ret godt.
Lolland-Falsters Stifts-Tidende, 1847-11-24
Lieutenant Lunddahl har i denne Tid foretaget et nyt Nivellement af Jernbanen fra Roeskilde til Korsøer. Efter hvad vi have hørt, skal han være kommen til det Resultat, at hvis man vil følge Jngenieur Radfords Linie, vil Banen komme til at koste 200,000 Rbd. mere, end calculeret; derimod skal han have foreslaaet en ny Linie, hvorved Banen vil komme til at koste 1 1/2 Million mindre, end efter det radfordske Overslag.
Lolland-Falsters Stifts-Tidende, 1847-11-24
Kjøbenhavns Torvepriser, den 20de Novbr. Hvede 788 s; Rug 5 6 - a 5 80 s; Byg 2radet 472 s a 5, 32 s; dito 6rade 4 32 a 472 s; Havre 3 a 16 s a 3 a 80 a Ærter 6 8 - s a 7 48 s; Flesk, røget, 20, 3 a 40 8 a 3 48 s; dito, grønsaltet, re, 2 a 32 s. a 2 8 8, Æg, Snesen, 44 a 48 s; Smør, sjællandsk, I, 28 s. 36 s; dito, Fjerdingen, 178 a 18, 48 s.
Lolland-Falsters Stifts-Tidende, 1847-11-24
Ledige Embeder. Bierring og Mammen Sognekald i Viborg Stift; gl. Angivelse 270 Rd. Sjørring og Taarsted, Sognekald i Aalborg Stift; gl. Angivelse 220 Rd. (Opslaaede vacante den 19de Novbr.) – Huusfoged-Tjenesten i Apenrade Amt. Amtsforvalter Embedet i Apenrade Amt.
Lolland-Falsters Stifts-Tidende, 1847-11-24
Udenlandske Efterretninger. Fra Schweitz erfares, at Edsforbundets Tropper have besat ei blot Staden, men hele Cantonet Freiburg, der den 14de de ubetinget har forladt Sonderbundet, er gaaet over til Edsforbundet og har afvæbnet og hjempermitteret sine Tropper, uden at hele Sagen har kostet nogen egentlig Blodsudgydelse. Edsforbundstroppernes Operationsplan mod Staden var ligesaa modent gjennemtænkt, som den blev udført med Dygtighed og Klogskab, saa at Staden i Løbet af et Par Dage blev saaledes omsluttet, at det vilde været den umuligt at forsvare sig. Da Alt var færdigt til Angreb paa den, skete der en Opfordring til den om Overgivelse paa Betingelser, der hverken tillode Nolen eller Udflugter. Formændene for det Parti, der modsatte sig Landdagsbeslutningerne, havde allerede forud forladt Staden, og Regjeringsmedlemmerne, som endnu opholdt sig der, hørte ikke til Modstandspartiet; Capitulationen kom derfor ogsaa saameget lettere og hurtigere istand. – Sønderbundstropper fra Canton Luzern have den 12te de paa tre Puncter forsøgt at trænge ind i Canton Aargau, men ere overalt blevne kastede tilbage, skjøndt ikke uden alvorlig Fægtning og nogen Blodsudgydelse paa begge Sider. Senere har Bladet saaledes vendt sig, at Edsforbundstropper den 15de ere fra forskjellige Sider marscherede ind paa luzernsk Gebeet, og rykke frem imod Staden Luzern. Man ventede, at det den 16de vilde komme til en Træfning mellem disse Tropper og Sønderbundets Hovedstyrke under General Salis-Soglio. – Jesuiterne arbeide fremdeles paa at sikkre deres Personer og Eiendele, og forlade efterhaanden Republiken eller staae reisefærdige. Til Bern ankom den 13de de i største Hast 88 Disciple, Drenge paa 8-13 Aar, fra Jesuitercollegiet i Luzerne og toge ind paa en Gjæstgivergaard, hvor den franske Gesandt var næsten tre Timer hos dem. Af deres Klædedragt og Væsen kunde man see, at de Alle vare af god Herkomst; men Jngen af dem havde en ordentlig Vadsæk med sig: et Par Sko, en Skjorte eller en og anden Ubetydelighed, ombunden med en Sele, var det Hele, hvilket beviser, hvor hastigt og uforberedt deres Afreise er skeet. Man fortæller, at mange af disse Drenge allerede for længe siden havde skrevet Breve hjem og bedet om at maatte reise bort fra den truende Fare; men Jesuiterne tilintetgjorde Brevene og meldte Forældrene, at de Jntet havde at frygte. Drengene, som ei modtoge noget Svar, mærkede Uraad, og det lykkedes dem ved et Par Mellemmænd at bringe Sagen til den engelske Gesandts Kundskab. Denne udvirkede da først Befrielse for de engelske og spanske Børn, og efter nogen Nolen skred den franske Gesandt ogsaa ind, saa at samtlige tilbageværende Disciple endelig den ovennævnte Dag om Morgenen pludselig bleve afhentede fra Collegiet.
Lolland-Falsters Stifts-Tidende, 1847-11-24
Efter Beretninger fra St. Petersborg af 13de Novbr. var Cholera i raskere Tiltagende i Moscan end tidligere. Fra 2den October til 1ste Novbr. bleve 641 Personer syge og døde 238. Hidtil bleve især Folk af de lavere Folkeclasser angrebne. J Gouvernementet Astrachan, som i Stæderne Kursk og Ssamarra er den ophørt.
Lolland-Falsters Stifts-Tidende, 1847-11-24
Paa Grevinde Görlitz's gjenopgravede Liig vil man have forefundet umiskjendelige Spor til en voldsom Dødsmaade. Der er neppe længere Tvivl om, at den arresterede Tjener, Stauff (hos hvis Fader man ikke alene har fundet den myrdede Grevindes Juveler, men ogsaa smeltede Guldklumper, sandsynligviis af hendes Smykker), har havt Deel i Mordet (han var ene hjemme med Grevinden den Aften, det skeete), men om han har været ene om det, er endnu tvivlsomt. Rygtet siger, at han har ladet sig forstaae med: "at der i Løbet af Undersøgelsen vilde komme mærkelige Ting for Dagen, og at han forsit Vedkommende ikke skulde tage i Betænkning at bidrage til deres Afsløring."
Lolland-Falsters Stifts-Tidende, 1847-11-24
Den 10de de, strandede det newvorkske Paketskib "Stephan Whital paa Jrlands Vestkyst, hvorved af 110 Mennesker de 91 omkom.
Lolland-Falsters Stifts-Tidende, 1847-11-24
(Jndsendte Artikler.) Under Mærket M. 2 findes i denne Tidende for Torsdagen den 18de dennes indrykket et Stykke, hvori Jndsenderen, efter en, saavel med Hensyn til de her stedfindende Forhold, som Stykkets egentlige Gjenstand saare uheldigen valgt, men forøvrigt med ægte spidsborgerlig Pathos rigeligen gjennemvævet Jndledning, anker over at denne Byes tvende Vægtere og Aftenen den 14de dennes, paa Grund af et dem givet Tilhold om at patrouillere udenfor Restaurateur Jacobsens Locale, der foranledigedes ved den der forsamlede Mængdes Uorden og Støien, have forsømt deres Pligter i den øvrige By og navnligen undladt at raabe til Klokkeslettet 10 og 11. Skjøndt det nu maatte kunne synes indlysende for Enhver, at Vægtere, ligesaalidt som andre Mennesker, til enhver Tid ere istand til at opfylde alle dem paaliggende Pligter, men at Omstændighederne undertiden kunne føie det saaledes, at Opfyldelsen af den ene maa sættes tilside for den anden, kan Jndsenderen dog ikke antages heri at være enig, og fordrer saaledes rimeligviis, at Vægtere skulle kunne være allestedsnærværende. Hvorvidt forøvrigt Vægterne eller i det Mindste den ene af dem den paagjældende Aften havde kunne forene Opfyldelsen af deres øvrige Pligter med det dem paalagte særegne Hverv, skal jeg, da jeg ikke selv var nærværende, lade uafgjort, men til Jndsenderens Beroligelse kan det maaskee tjene, at der for lignende Tilfældes Skyld er givet dem den fornødne Paamindelse for Fremtiden.
Lolland-Falsters Stifts-Tidende, 1847-11-24
Naar Jndsenderen dernæst fører Anke over, at der udenfor en Hr. Kjøbmand Wulff tilhørende Hjørnebygning ved Torvet, som i længere Tid har været under Reparation, have henligget store Dynger af Steen m. m., da er det jo uundgaaeligt, at deslige Materialier ved Bygningers Jstandsættelse og Opførelse maae komme til at henligge paa Gaden eller Fortouget. Ligesom det imidlertid hverken er kommet mig for Øie eller Øre, at der ved den nævnte Leilighed har fundet nogen utilbørlig eller med Fare for Nogen forbunden Uorden Sted, saaledes er heller intet af de af Jndsenderen anførste uheldige Tilfælde for mig blevet anmeldt. Det er derfor antageligt, at disse saavelsom det øvrige i denne Ankepost Anførte ikkun er et Foster af hans exalterede Jndbildningskraft, der ikke har tilstædet ham at blive indenfor Virkelighedens snævre Grændser. At forøvrigt Jndsenderen for Sagens egen Skyld havde handlet rigtigere ved strax og directe at henvende sig til mig med sine Anker, indrømmes vistnok af Enhver. Jdet jeg slutteligen maa yde Jndsenderen min dybt følte Anerkjendelse af den Langmodighed, der bevæger ham til at see Tiden an, inden han agter at underkaste Udøvelsen af den mig betroede ansvarfulde Myndighed sin Critik, undlader jeg ikke til en ringe Gjengjæld at styrke ham lidt i hans Logik for Fremtiden, ved at gjøre ham opmærksom paa Uovereensstemmelsen mellem dette ædelmodige Tilsagn og de strax efter paafulgte efter hans Anskuelse vist ikke lidet betydende Besværinger. Stubbekjøbing, den 21de Novbr. 1847. Petræus. Billigt Ønske.
Lolland-Falsters Stifts-Tidende, 1847-11-24
Der hersker i Stubbekjøbing den Uskik, at Bønderne, som komme til Byen, sætte deres Heste og Vogne paa Fortogene, saa hyppigt, at hele Strækninger ere opfyldte dermed. Følgen heraf er, for ikke at tale om den hermed forbundne Fare og øvrige Ubehageligheder for Beboerne, at Fodgængerne maae holde sig ude i Gaden, hvor der ofte, navnligen paa de meest befærdede Steder og i fugtigt Veir, er et saadant Uføre, at man har ondt ved at komme frem. Denne Uskik er det, som Jndsenderen, og sikkert Mange med ham, ønskede raadet Bod paa Vil man hertil svare, at dette er en gammel Skik, som ikke kan forandres, saa synes dette at være en altfor spidsborgerlig Anskuelse, til at den kan være nogen gyldig Undskyldning, da der ere Steder nok, som kunne anvises til Heste og Vogne. Men, dersom det imidlertid paa ingen Maade kan være anderledes, og Byens Jndvaanere nødvendigviis maae staae tilbage for de fremmede Heste, vilde det være ønskeligt, om den samme Skik kunde indføres som adskillige andre Steder, at nemlig Gaden feies to Gange om Ugen, om det ogsaa kun skeete i den ustadigste Tid af Aaret. Skulde imidlertid ogsaa dette stride mod gamle Vedtægter, og muligen fra det Offentliges Side Jntet kunne udrettes i denne Henseende, maa man haabe, at Beboerne af saadanne meget befærdede Strøg, ville indsee billigheden af det yttrede Ønske og frivilligen bidrage saameget, der staaer i deres Magt, til at hæve den paaankede Ulæmpe.
Lolland-Falsters Stifts-Tidende, 1847-11-24
Gudstjeneste. Paa Søndag bliver der afholdt Altergang i Nykiøbing Kirke; Skriftemaalet begynder Kl. 91.
Lolland-Falsters Stifts-Tidende, 1847-11-24
Avertissements.
Lolland-Falsters Stifts-Tidende, 1847-11-24
Kunst. Da jeg paa min Reise i Hertugdømmerne og Jylland har lært den Kunst, at aftage Portraiter efter Daguerres Opfindelse i Paris, saa bekjendtgjøres herved, at Enhver, som ønsker deres Portrait aftaget, kan hver Dag fra Kl. 10 Formiddag til Kl. 2 Eftermiddag, naar det ei er Regnveir, blive aftaget hos mig paa en a to Minutter, og en halv eller heel Time efter Aftagningen erholde Portraitet smukt udstyret og indfattet, og saa vel truffet, at det langt overgaaer de tegnede Portraiter.
Lolland-Falsters Stifts-Tidende, 1847-11-24
Da mine Portraiter, hvor jeg har arbeidet, har vundet almindeligt bifald, saa haaber jeg ogsaa her at udføre Kunsten til Enhvers Tilfredshed. Prisen er særdeles billig, nemlig 2 Rbd. for et enkelt Portrait med Jndfatning og 3 Rbd. naar f. Ex. Mand og Kone eller Andre vil aftages paa eet Stykke.
Lolland-Falsters Stifts-Tidende, 1847-11-24
En Gruppe af Børn paa een Plade aftages for 1 Rbd. pro persona, og tager sig fortrinligt ud.
Lolland-Falsters Stifts-Tidende, 1847-11-24
Mit Attelier er i Nakskovs Rygade hvor man daglig træffer mig hjemme til ovennævnte Tid. Nakskov, den 17de November 1847. C. Fogh, Kjøbmand og Daguerreotypist.
Lolland-Falsters Stifts-Tidende, 1847-11-24
Efter min Hjemkomst fra min Reise i Jylland og Hertugdømmerne overtager jeg som for mine Forretninger som Commissionair og Consulent i Nakskov, og da jeg i dette Fag ogsaa har udvidet mine Kundskaber paa min Reise, anbefaler jeg mig til Enhver, der ønsker min Tjeneste som Commissionair eller Raadgive, (Consulent) i vigtige og mindre vigtige Affairer, og lover jeg en promte og reel Behandling i enhver Henseende. Da jeg har en særdeles duelig og retsindig juridisk Embedsmand i Kjøbenhavn, der i Ting, som jeg med Vished mulig selv ikke tor besvare, saa indhenter jeg i tvivlsomme Tilfælde først denne Mands Mening og Raad førend jeg selv afgiver min bestemte Mening. Meningen heraf er: at Enhver kan sikkert stole paa, at jeg altid skal give Enhver en sikker og bestemt Beskeed paa det, hvorom man henvender sig til mig. Endelig bekjendtgjøres, at de Documenter, som i min Fraværelse ere afleverede til min Kone til mit Eftersyn, nu kan erholdes tilligemed det fornødne Svar derpaa. Jeg anbefaler mig saaledes som Commissionair og Consulent til det ærede Publicum, idet jeg tillige maa bemærke, at jeg skriver Skjøder, Obligationer, Leiecontracter m. m. til billige Priser. Nakskov, den 19de November 1847. C. Fogh, Kiøbmand og Daguerretyvist. Dameskrædersyning modtages og expederes bur tigt og propert, naar Vedkommende henvende sig til Eieren af Elisabogaard ved Gaabense.
Lolland-Falsters Stifts-Tidende, 1847-11-24
En Farversvend, som er dulig i Faget og godt forstaaer Bomuldsfarven, kan paa favorable Conditioner strax faae Condition hos Farver Jensen i Nakskov.
Lolland-Falsters Stifts-Tidende, 1847-11-24
Fra mit Udsalg i lille Kirkestræde anbefales et godt Udvalg af Gibsarbeider, saavel hvide som broncerede, i forskjellige Størrelser, hvoraf de fleste ere Afstøbninger efter Thorvaldsen; ligeledes anbefales smukke Lithographier, med eller uden Ramme og Glas, samt alle Slags optiske Jnstrumenter, bestaaende af Briller, Kikkerter, Microskoper, Thermometre, Barometre, Compasser og flere forskjellige fine slebne Jnstrumenter, henhørende til dette Fag, til de muligst billige Priser. C. F. Wiberg. (Barometre m. m. modtages til Reparation.)
Lolland-Falsters Stifts-Tidende, 1847-11-24
Gode Forme & Spedelys af Nykjøbing. 30 s. pr. Pd. og i Lispundeviis, billigere, bekommes hos H. P. Brehm.
Lolland-Falsters Stifts-Tidende, 1847-11-24
Hos Undertegnede kan erholdes gode friske Østers. Nykjøbing, den 22de November 1847. H. Jørgensen.
Lolland-Falsters Stifts-Tidende, 1847-11-24
Til Vadsk anbefales til nedenstaaende billige Priser fra Lion Levisons Urtekramhandel, grøn Olie-Sæbe a 18 Mk. pr. Otting, 12 Sk. pr. Pd.; hvid blod Palme Sæbe a 17 Mk. pr. Otting, 11 Sk. pr. Pd.; hvid Stang-Sæbe a 14 Sk. pr. Pd., samt Soda a 6 Sk. pr. Pd., Alt af bedste Qvalitet, En Eiendomsgaard paa 4 Tdr. Hartkorn ny Matricul, med et Areal af 28 1/2 Tde. meget godt Pløieland, agter Eieren strax at bortsælge. Gaardens Bygninger, som alle for 7 Aar siden af Nyt ere opførte, udgjøre 33 Fag, hvoraf de 2 afgive en beqvem Beboelsesleilighed for en Familie. Af Kjøbesummen, som er 4,500 Rbd., kunne de 2000 Rbd. forblive indestaaende som fast Prioritet, og Resten udbetales efter Overeenskomst med undertegnede Eier. Sjunkeby i Cappel Sogn pr. Nakskov, den 18de Novbr. 1847. Mads Mortensen Lund.
Lolland-Falsters Stifts-Tidende, 1847-11-24
Landeiendom til Salg. Paa Grund af forandret Bestemmelse agter Eieren af en i Nærheden af Nakskov beliggende Eiendomsgaard at bortsælge samme underhaanden. Gaarden, hvis Jorder staae for Hartkorn Ager og Trykt i W. F. Laubs Enkes Bogtrykkeri. Eng efter den nye Matr. 22 Tdr. 7 Skpr. 1/4 Alb. s Skovskyld 1 Fdkr. 3/4 Alb., har et Tillæg af c. 178 Tdr. Land, hvoraf de 24 Tdr. ere Skov. Jorderne ere alle af fortrinlig Bonitet og i god Drift, og Skoven afgiver mer end det fornødne Brændsel og Gjærdsel til Gaardens eget Brug. Til Gaarden høre 2de Huse, hvis Beboere forrette Uge- og Høstdage. Næsten alle Bygningerne er opførte af Nyt, navnlig Stuehuset, der afgiver en herskabelig Bopæl med gibsede, malede og tapetserede Værelser, beqvemt indrettet og med Kjælder under Eiendommen, der kan tiltrædes strax eller til Foraaret, sælges enten med Besætning og Jnventarium samt det fornødne Føde- og Saaekorn, eller uden samme, efter Kjøberens Ønske; i første Fald er Kjøbesummen bestemt til 34,000 Rbd. og i sidste til 30,000 Rbd., og fordres da kun udbetalt omtrent 1/5 af Kjøbesummen. De herpaa Reflecterende ville behage at henvende sig til Undertegnede, der meddeler de nærmere Oplysninger, som maatte forlanges. Nakskov, den 6te Novbr. 1847. Fasting.
Lolland-Falsters Stifts-Tidende, 1847-11-24
Licitation over Veiarbeide til Vedligeholdelse i Aaret 1848 af Hovedlandeveiene i Mariebo Amt afholdes: Tirsdagen den 30te November d. A., Eftermiddag Kl. 1 paa Nykjøbing Raadstue, for Hovedlandeveiene paa Falster, for Sundby Nysted Veien og for Sundby-Saxkjøbing-Veien indtil Krungerup;
Lolland-Falsters Stifts-Tidende, 1847-11-24
Torsdag den 2den December d. A., Formiddag Kl. 10, paa Mariebo Raadstue, for Guldborg-Saxkøbing-Veien, samt for Nakskovveien fra Krungerup over Saxkjøbing og Mariebo til Stokkemarke Kro; og Løverdag den 4de December d. A., Formiddag Kl. 10, paa Nakskov Raadstue, for Veien fra Stokkemarke Kro til Nakskov Conditionerne ere til Eftersyn paa vedkommende Auctionsdirecteurers Contoirer, og ville desuden blive henlagte i Gjæstgiver gaardene i Kjøbstæderne, i Stokkemarke Kro, i Færgegaardens samt hos de i Nærheden af Hovedlandeveiene boende Sognefogeder. Roeskilde, den 11te Novbr. 1847. Dreyer, Capitain i Ingenieurcorpset.
Lolland-Falsters Stifts-Tidende, 1847-11-24
Løverdagen den 27de November d. A., FormiddaKl. 11, bliver ved Auction, som afholdes paa Raadsten bortfolg forskellige Manufacturvarer, saasom: Siberienne, Klæde, Beenklædetøi, Sirts, Merinos, Mousselin, Bomuldstøi, HverganLærred og Tørklæder, saa og noget Jsenkram, Glas og Porcellain; hvilket herved bekjendtgjøres. Nykjøbing, den 18de Novbr. 1847. Møller.
Lolland-Falsters Stifts-Tidende, 1847-11-24
Torsdagen den 9de December d. A., Formiddag Kl. 11 sl., bliver i Falsters Birks Ting- og Arresthuus afholdt offentlig Licitation over forskjelligt Bygningsarbeide, som i Somme ren 1848 skal foretages ved denne Bygning. Conditioner, Overslag og Tegning kunne forinden erholdet til Eftersyn paa Birkedommerens Contoir. Nykjøbing, den 22de Novbr. 1847. Møller.
Lolland-Falsters Stifts-Tidende, 1847-11-24
Fredagen den 10de Decbr. førstkommende, bliver efter Begjæring af Eieren F. Christensen, formedelst hans med Familie agtende Bortreise til Nordamerica, hans paaboende Arvefæstegaard Dalbygaard, hvis antageligt Bud skeer, bortsolg ved een eneste offentlig Auction som afholdes i selve Gaarden bemeldte Dag Kl. 12 a 1. Eiendommen, der er beliggende tæt ved Birkets Kirke, und Grevskabet Christianssæde, i en smuk Egn og staaer for privileg ret Hartkorn 8 Tdr. 6 Skpr. 1 Fdkr. 1/5 Alb., har et Tilliggenaf Ager, Eng og Skov circa 84 Tdr. Land, hvoraf 18 Tdr. Laer udmærket Eng og Tørvemose og 2 Tdr. Land Fredskov i fra dig Væxt. Agerlandet er høit og af fortrinlig Bonitet. Jorden ere tildeels nylig merglede og gjødede med Dynd, og Gaard afgiver en beqvem og behagelig Bopæl. Skoven og Tørvemosen afgiver meer end fornødent Jld brændsel og til Gaarden kan foruden den fornødne Hestebesætniholdes 24 Qvæghøveder.
Lolland-Falsters Stifts-Tidende, 1847-11-24
J Gaardens Jorder er nedlagt circa 13 Tdr. Land i Vintersæd, og i Kjøbet følger tillige fornøden Besætning Heste og Avlsredskaber. De nærmere Conditioner kunne forinden Auctionen erfahos Forvalter Lützen paa Pederstrup pr. Mariebo eller i Eieren, F. Christensen pr. Stokkemarke. Pederstrup, den 18de Novbr. 1847. Aggerup. (Hermed et Folgeblad.)
Lolland-Falsters Stifts-Tidende, 1847-11-24
Adressecontoirets Commissionairer ere: Dhrr. Boghandler Thierry i Nakskov, Boghandler Giegengad i Mariebo, Boghandler Ravn i Stubbekjørmester Tidemand i Novbr. Apotheler Grundtvig i Saxkiøbing. Pormener v. Staffeldt i Rysted og Færgeforpagter Arnkiel i Gaabense. Addra
Lolland-Falsters Stifts-Tidende, 1847-11-24
Maribo Amtsraads Forhandlinger. Et Følgeblad til tilstidenden.
Lolland-Falsters Stifts-Tidende, 1847-11-24
Onsdagen den 24. November 1847. Uddrag af Amtsraadets Forhandlinger i Mødet den 9de November 1847. Amtsraadets Medlemmer vare tilstede, med Undtagelse af Kammerherre, Grev Knuth, Kammerherre, Grev Reventlow og Justitsraad Wilhelm, af hvilke de to Sidste havde anmeldt Forfald. Formanden gjorde Raadet bekjendt med følgende Sager, som siden forrige Møde af ham, paa dets Vegne, ere expederede:
Lolland-Falsters Stifts-Tidende, 1847-11-24
Sogneforstanderskabet for Radsted Sogn havde under 2den September d. A. indstillet til Raadets Afgjørelse, om det af Gaardmand Hans Jeppesen Radsted Langet fremsatte Ønske om at udtræde af Forstanderskabet til 1ste Januar 1848, hvilket han har støttet paa Grunde, hvis Rigtighed erkjendes af de øvrige Medlemmer, kunde opfyldes. Herpaa var under 5te f. M. svaret, at det, ifølge Anordningen af 13de August 1841 § 10, tilkommer Sogneforstanderskabet at afgjøre den omhandlede Sag, og at der først kan blive Spørgsmaal om Amtsraadets Resolution, naar Hans Jeppesen maatte begjære den, fordi han er utilfreds med den saaledes stedfundne Afgjørelse.
Lolland-Falsters Stifts-Tidende, 1847-11-24
Efter Jndstilling af vedkommende Sogneforstanderskaber var Approbation meddeelt paa de foretagne Valg af Synsmænd for de mindre Vandløb i Nørre Vedby, Nørre Alslev, Sønder Kirkeby, Sønder Alslev, Vesterborg, Birket og Sandby Sogne.